laion/Wikipedia-Exotic huggingface dataset:
Herman Willoch

Herman Isaachsen Willoch (27. juuni 1892 – 11. veebruar 1968) oli norra maalikunstnik. Ta sündis Lindåsis vikaar Christian Abel Isaachsen pojana. Tema vanaisa oli Isaach Isaachsen. Herman Willoch oli Odd Isaachsen Willochi nõbu. Willoch õppis Norra kunstiakadeemias Pola Gauguini käe all. Ta maalis peamiselt freskosid ning dekoreeris Sandvika raekoda.
Marko Mägi

Marko Mägi on mitme tuntud inimese nimi: Marko Mägi, eesti saksofonist Marko Mägi, eesti ajakirjanik Marko Mägi, eesti linnuökoloog
Leonid Barkov

Leonid Barkov (Барков Леонид Иванович) (20. aprill 1928 Väike-Kolkja küla Peipsiääre vald – 4. september 2020) oli nõukogude riigiametnik ning Eesti NSV ja NSV Liidu Riikliku Julgeoleku Komitee uurimisosakonna ülem, kindralmajor ja Eesti 1940. aastate sündmusi nõukogulikult kajastavate raamatute autor i (varjunimi L. Park). Eesti NSV teeneline jurist 1966. Eesti NSV Riikliku Julgeoleku Komitee Tartu linnaosakonnas 1. jaoskonna (välisluure) ülema asetäitja. 1959–1969 Eesti NSV Ministrite Nõukogu juures asuv Riikliku Julgeoleku Komitee uurimisosakonna ülem 1969– NSV Liidu Riikliku Julgeoleku Komitee Leningradi oblastivalitsuse uurimisosakonna ülem; NSV Liidu Riikliku Julgeoleku Komitee uurimisosakonna ülem; Sergei Soldatov Mart Niklus Mathias Rust "Abwehr Eestis", Eesti Raamat (1974); "Mõrvarid ei pääse karistusest", Eesti Raamat (1966) Jaak Pihlau, EESTI LÄHIAJALOOST: KUIDAS LOODI ENSV MN JUURES ASUV RIIKLIKU JULGEOLEKU KOMITEE, AKADEEMIA, 13. AASTAKÄIK 2001 NUMBER 3, lk 473 Jõulud okupatsiooniaastatel Eesti ja Hitleri - Saksa sõjaväeluure koostööd katab saladuseloor Proovisõidud mälupaadis, 41. kong-Teet Kallas
Bjørn Torske

Bjørn Torske (sündinud 4. jaanuaril 1971 Tromsøs) on Norra house-muusika produtsent. Bjørn Torske sündis Tromsøs, kus asus tegelema muusikaproduktsiooni ja kohaliku raadioga. Hiljem kolis ta Bergenisse. Torske on teinud mitmel puhul koostööd Norra elektroduoga Röyksopp. Expresso (1999), Ferox Records Battlestar XB-7 / Jeg Vil Være Søppelmann (1999), Svek Sexy Disco (1999), Svek Aerosoles (2000), Svek Disco Members (2000), Tellé Records Hard Trafikk (2001), Tellé Records As'besto (2006), Sex Tags Mania Ny Lugg (Kort Bak / Lang På Siden) (2006), Smalltown Supersound Kokt Kveite (2007), Smalltown Supersound Kan Jeg Slippe? (2008), Sex Tags Mania Nedi Myra (1999), Ferox Records Trøbbel (2001), Tellé Records Feil Knapp (2007), Smalltown Supersound Selles artiklis on kasutatud ingliskeelset artiklit en:Bjørn Torske seisuga 23.04.2009.
Secret Garden

Secret Garden on auhinnatud iiri-norra duo, kus mängivad iiri viiuldaja Fionnuala Sherry ning norra helilooja ja pianist Rolf Løvland. Duo albumeid on müüdud üle 3 miljoni ning duo on võitnud Norrat esindades 1995. aasta Eurovisiooni lauluvõistluse lauluga "Nocturne". Secret Gardeni albumid ilmumise järjekorras: "Songs from a Secret Garden" (1995) "White Stones" (1997) "Dawn of a New Century" (1999) "Dreamcatcher" (2001) "Once in a Red Moon" (2002) sisaldab külalisesitaja Julian Lloyd Webber loomingut "Dreamcatcher: Best of Secret Garden" (2004, Austraalia) "Earthsongs" (2005) "The Ultimate Secret Garden" (2007, Aasia) "Inside I'm Singing" (2008) Selles artiklis on kasutatud ingliskeelset artiklit en:Secret Garden (duo) seisuga 23.04.2009.
Ammooniumkloriid

Ammooniumkloriid (triviaalnimetusega salmiaak) saadakse ammoniaagi reageerimisel soolhappega: N H 3 + H C l ⟶ N H 4 C l {\displaystyle \mathrm {NH_{3}+HCl\longrightarrow \,NH_{4}Cl} } "Arhiivikoopia". Originaali arhiivikoopia seisuga 10. juuni 2007. Vaadatud 23. aprillil 2009.{{netiviide}}: CS1 hooldus: arhiivikoopia kasutusel pealkirjana (link) ÕS 2006
Ottar Hålogalandist

Ottar (vanapõhja Óttarr, vanainglise Ohthere; 9. sajand) oli Hålogalandis elanud norra pealik ja kaupmees. Ta võttis ette merereisi Valgele merele. Sealt sõitis ta piki Norra rannikut Skiringssalini Vestfoldis (praegune Kaupang Tjøllingi vallas), edasi Hedebysse ning lõpuks Inglismaale, kus asus Alfred Suure teenistusse. Ottar andis Alfredile oma merereisidest suulise aruande, mis sisaldab väärtuslikke teateid tollasest Norrast ja Valge mere rannikust. Alfred Suur on selle ladina keeles kirja pannud.
Hålogaland

Hålogaland (vanapõhja Hálogaland) oli keskaegse Norra kõige põhjapoolsem maakond. See hõlmas praeguse Nordlandi maakonna ning suurema osa Tromsi maakonnast vähemalt Malangenini, võib-olla Lyngstuani Lyngsfjordeni suudmes. Vanapõhja nime algusosa on mitmuse omastav etnonüümist háleygir, mille päritolu on ebaselge. Nime lõpuosa tähendab 'maa'.
Ottar

Ottar (vanapõhja Óttarr, vanainglise Ohthere) on olnud mitme isiku nimi. Ottar Vendelkråka, legendaarne Rootsi kuningas (5. sajand) Ottar Hålogalandist, Norra pealik ja kaupmees (9. sajand) Ottar on ka tänapäeval kasutatav mehenimi.
Aleksander Lilender

Aleksander Lilender (17. november 1901 – 23. märts 1983; Tallinn) oli eesti poksija. Lilender oli kergekaalus (kuni 61,2 kg) Eesti meister (1927) ja kergekeskkaalus (kuni 66,7 kg) Eesti meister (1928). Rein Pajur. "Poksi lugu". Tallinn 2009
Karmøy

Karmøy on saar Norras Rogalandi maakonnas Haugesundi valla ja Boknafjordeni suudme vahel. See hõlmab suurema osa Karmøy vallast. Saare pindala on 176,8 km². Saare pikkus on 30 km ja laius kuni 9 km. Elanike arv on 29 940 (2001). Elanikkond hakkas alates 1960. aastatest kiiresti kasvama (aastatel 1960–2001 keskmiselt 1,1% aastas (Norras tervikuna 0,6%). Karmøy on Lõuna-Norra suurima elanike arvuga saar. Saare lääneosas asub Haugesundi lennujaam. Nimi pärineb vanapõhja nimest Kǫrmt (Körmt; omastav Karmtar). Arvatavasti on see tuletatud vanapõhja sõnast karmr, mis selles seoses võib tähendada 'kaitset mere eest'. Nime lõpuosa tähendab 'saart'. Store Norske Leksikon (allikas) Kaart
Nobeli füsioloogia- või meditsiiniauhind

Nobeli füsioloogia- või meditsiiniauhind on üks viiest algsest Nobeli auhinnast. Selle auhinna saaja otsustab Rootsi Kuninglik Meditsiiniinstituut (Karolinska institutet). Tänavuse Nobeli meditsiinipreemia pälvis viljakusteadlane, www.FORTE.ee, 4. oktoober 2010 Nobeli füsioloogia- või meditsiiniauhinna ametlik lehekülg Nobeli meditsiinipreemia ümber lahvatas korruptsiooniskandaal, Postimees, 19. detsember 2008 Evelyn Kaldoja. Nobeli preemiate kohal laiutavad korruptsioonivarjud, Postimees, 20. detsember 2008 [[1]]
Rahvusvaheline Dachau Komitee

Rahvusvaheline Dachau Komitee (Comité International de Dachau; CID) on antifašistlik komitee, mis asutati 20. detsembril 1958 Brüsselis. Registreeritud vastavalt Belgia seadustele. Toetada Dachau ja teiste koonduslaagrite ohvrite mälestuse austamist; kaitsta laagrites kinnipeetud isikute ja nende organisatsioonide õigusi; anda sõjaohvritele ja nende ülalpeetavatele hüvitust; võidelda kõige vastu, mis võiks viia selliste laagrite taassünnile ja nende õuduste kordumisele. Koostöös Baieri (Saksamaa) liiduvalitsusega taastada laager kujul, nagu see leiti 1945. aastal; asutada seal dokumentatsioonikeskus ja muuseum. Korraldab ekskursioone laagrisse ja iga-aastaseid kohtumisi Dachau laagri territooriumil. Igal aastal tuleb kokku peaassamblee, mis koosneb ühest delegaadist iga liikmesorganisatsiooni kohta. Administratiivnõukogu on jooksva töö juhtimiseks. Finantseeritakse liikmemaksudest ja annetustest. 28 riigi, sealhulgas Albaania, Belgia, Bulgaaria, Horvaatia, Poola, Prantsusmaa, Rumeenia, Saksamaa, Tšehhia, Ungari ja Venemaa rahvuslikud organisatsioonid. Asub Brüsselis, Belgias. Memorial Site at the Dachau Concentration Camp (1968) THE PHOTOGRAPHIC HISTORY OF DACHAU CONCENTRATION CAMP (KONZENTRATIONSLAGER DACHAU OR KLD) PUBLISHED IN ENGLISH BY THE INTERNATIONAL DACHAU COMMITTEE IN 1978 DACHAU CONCENTRATION CAMP POSTCARDS British SOE Agents executed at Dachau Text of Museum booklet about Dachau Concentration Camp Shot at Dachau: Four Young Women Who Died for Their Country Dachau Concentration Camp Memorial Site ... von Anilin bis Zwangsarbeit KZ-Gedenkstätte Dachau. Dachau Concentration Camp Memorial Site Comité International de Dachau Dachau Concentration Camp Memorial Site - KZ-Gedenkstätte Dachau
Jakob Prei

Jakob Prei VR I/3 (14. märts 1873 Järve vald, Virumaa – 3. september 1954 Friedrichsrode, Saksamaa) oli Eesti sõjaväelane (kolonel) ja topohüdrograaf, Eesti hüdrograafiateenistuse üks loojaid ja aastail 1919–1934 selle juht. Kuni 1934. aastani oli ta Läänemere Geodeetilise Komisjoni hääleõiguslik liige. Tema järgi on nime saanud Veeteede Ameti hüdrograafialaev Jakob Prei. Jakob Prei Eesti biograafilises andmebaasis ISIK Jaan Lutt, Kolonel Jakob Prei (1873–1954), LK 13 Jakob Prei, MereWiki
Urotropiin

Urotropiin ehk heksametüleentetramiin (keemiline valem (CH2)6N4) on heterotsükliline orgaaniline ühend, valge kristalne aine, mis lahustub mõnedes orgaanilistes lahustites ja vees mõõdukalt. Kõrgemal temperatuuril (kuni 280 °C) sublimeerub. Urotropiin annab komplekse halogeenidega, mõnede sooladega, aktiivsete orgaaniliste haliididega jt, näiteks (CH2)6N4•2HgCl2 või [R–CH2–N(CH2)6N3]+X–. Urotropiini valmistatakse formaldehüüdi ja ammoniaagi ühinemisreaktsioonil. Urotropiini kasutatakse meditsiinis antibiootikumina. Sõjaväelased, matkajad jt kasutavad välitingimustes tahke kütuse (nn "kuiva piirituse") tablette, mille põhikomponent on urotropiin. See põleb ilma veeldumata, ega anna suitsu ja tuhka. Urotropiini kasutusala tööstuses on üsna lai: kasutatakse fenool-formaldehüüdvaikude tootmisel, lõhkeainete tootmisel, tekstiilitööstuses, värvide tootmisel, korrosioonitõrjes jm. Orgaanilises sünteesis kasutatakse urotropiini Duffi reaktsioonis (areenide formüülimine), Sommelet' reaktsioonis (primaarsete bensüül-, allüül- jmt haliidide konversioon aldehüüdideks), Delepine reaktsioonis (primaarsete amiinide saamine alküül-, bensüül jmt haliididest). Analüütilises keemias leiab urotropiin kasutust hapete neutraliseerimisel, puhverlahuste koostises, ioonide määramisel jne.
Ray Allen

Walter Ray Allen (sündinud 20. juulil 1975 Mercedis California osariigis) on USA endine elukutseline korvpallur, kes mängis korvpalliliigas NBA kokku 18 hooaega ja tuli kahekordseks NBA meistriks. Kaugviskespetsialist Allen tuli USA koondisega 2000. aastal ka olümpiavõitjaks. Allen mängis nooruspõlves korvpalli Hillcresti keskkoolis ja seejärel Connecticuti ülikooli korvpallimeeskonnas. 1996. aastal valis Minnesota Timberwolves Alleni NBA draft'ist viiendana, kuid vahetas ta kohe edasi Milwaukee Bucksi. Debüüthooajal keskmiselt 13,4 punkti, 4 lauapalli ja 2,6 resultatiivset söötu mängus kogunud Allen kerkis kiiresti meeskonna põhijõuks, tuues oma teisel hooajal juba 19,5 punkti mängus. Alates hooajast 1999/2000 viskas Allen stabiilselt juba üle 21 punkti mängus. Keset 2002/03. hooaega vahetati Allen Gary Paytoni vastu Seattle SuperSonicsisse, kus ta tõi viie hooajaga keskmiselt 24,6 punkti, 4,6 lauapalli ja 4,2 korvisöötu mängus. 2007. aasta suvel vahetati Allen Boston Celticsisse, kus ta tuli koos Paul Pierce'i, Kevin Garnetti ja Rajon Rondoga 2008. aastal NBA meistriks, kui finaalis alistati Kobe Bryanti juhitud Los Angeles Lakers 4 : 2. Karjääri lõpus, aastail 2012–2014 mängis Allen Miami Heati eest ja tuli 2013. aastal teist korda NBA meistriks, kui finaalseeria San Antonio Spursi vastu võideti 4 : 3. Ray Allen tabas karjääri jooksul NBA rekordit tähistavad 2973 kolmepunktiviset. Talle järgnevad Stephen Curry (2606) ja Reggie Miller (2560). Kahekordne NBA meister (2008, 2013) 10 korda valitud NBA tähtede mängule (2000–2002, 2004–2009, 2011) NBA sümboolne teine viisik (2005) NBA sümboolne kolmas viisik (2001) NBA spordimehelikkuse auhind (2003) NBA kolmepunktiviske võistluse võitja (2001) NBA uustulnukate sümboolne teine viisik (1997) NBA & ABA Career Leaders and Records for 3-Pt Field Goals. Basketball-Reference.com. Vaadatud 08.02.2021. Ray Allen – NBA.com Ray Allen – Basketball-Reference.com
Shawn Marion

Shawn Dwayne Marion (sündinud 7. mail 1978 Waukeganis Illinoisis) on USA endine korvpallur, kes mängis korvpalliliigas NBA kokku 16 hooaega ja tuli 2011. aastal Dallas Mavericksiga ka NBA meistriks. Marion valiti 1999. aasta NBA draft'is esimese ringi üheksanda valikuna Phoenix Sunsi meeskonda, kus ta mängis esimesed üheksa hooaega. Hüüdnime The Matrix kandnud ääremängija kogus oma debüüthooajal keskmiselt 24,7 minutiga 10,2 punkti ja 6,5 lauapalli mängus. Marioni roll Phoenix Sunsis kasvas iga aastaga ning hooajal 2005/06 veetis ta kindla põhitegijana väljakul juba keskmiselt üle 40 minuti, tuues selle ajaga karjääri parimad 21,8 punkti ja 11,8 lauapalli mängus. Phoenix Sunsi mängijana valiti ta neljal korral NBA tähtede mängule. Järgmistel hooaegadel hakkas Marioni roll Phoenixis tasapisi vähenema ja ta vahetati 2008. aasta algul esmalt Miami Heati ja aasta hiljem Toronto Raptorsisse. Püsivama kodumeeskonna leidis Marion 2009. aasta suvel, kui sõlmis 5-aastase lepingu Dallas Mavericksiga. Just Dallases mängides võitis Marion 2011. aastal oma ainsa NBA meistritiitli. Oma viimasel NBA hooajal mängis Marion Cleveland Cavaliersis ning tõi keskmiselt 19,3 minutiga 4,8 punkti ja 3,5 lauapalli mängus. 16 hooajaga 1163 põhihooaja kohtumises kaasa teinud Marioni NBA karjääri keskmisteks näitajateks kujunesid 15,2 punkti ja 8,7 lauapalli mängus. NBA meister (2011) 4 korda valitud NBA tähtede mängule (2003, 2005–2007) 2-kordne NBA tähtede mängu kõige väärtuslikum mängija (2015, 2016) 2 korda valitud NBA sümboolsesse 3. viisikusse (2005, 2006) NBA uustulnukate teine viisik (2000) Shawn Marion – NBA.com Shawn Marion – Basketball-Reference.com
Peet Ainsaar

Peet Ainsaar (kuni 1936 Peet Anson; 13. november 1905 Tahkuranna vald, Pärnumaa – 5. september 1976 Göteborg) oli 1934 Kuressaare ja 1934–1940 Viljandi vangla direktor. Õppis 1925–1931 (lõpetas) Tartu Ülikoolis õigusteadust, Eesti Üliõpilaste Seltsi vilistlane. Lõpetas 1928. aastal Sõjaväe Ühendatud Õppeasutuste aspirantide kursuse ja ülendati lipnikuks. Põgenes 1944 Rootsi. Ta on maetud Göteborgi Kvibergi kalmistule. Teataja (Stockholm), nr 21, 6. november 1955, lk 6 (Peet Ainsaare 50. juubelist) Foto Kirje ohvitseride andmekogus
Herman Treufeldt

Herman Treufeldt (14. oktoober 1902 Kudina vald, Tartumaa – 16. detsember 1964 Sydney) oli Eesti sõjaväelane (major). Osales Vabadussõjas, lõpetas 1924 Sõjakooli. Õppis 1925–1929 (lõpetas) Tartu Ülikoolis õigusteadust. 1937–1940 oli Sõjaringkonnakohtu prokuröri abi, 1941 ZEVi ülema abi. Põgenes 1944 Saksamaale, 1949 siirdus Austraaliasse. Herman Treufeldt Eesti ohvitseride andmekogus
Georg Krüdener

Georg Krüdener (ka Georg von Krüdener zu Rosenbeck või Jürgen Krüdener) oli Riia peapiiskopkonna ametnik ja vasall 16. sajandil. Krüdener sai Turaida stiftifoogtiks, mis oli olulisemaid ametikohti peapiiskopkonnas, juba 1514. aastal ja jäi sellesse ametisse kuni 1534. aastani. Pärast stiftifoogti ametit elas ta Rozula (Rosenbeck'i) mõisas (sellest ka tema lisanimi zu Rosenbeck). 1520. aastatel pöördus ta luterlusse ja oli Riia koadjuutori Wilhelm von Hohenzollerni olulisemaid toetajaid kuni tolle peapiiskopiks saamiseni 1539. aastal. Hiljem läksid nad aga peamiselt aastarahade maksmise ja valdustega seotud probleemide tõttu omavahel tülli, Wilhelmi kitsidus kaugendas 1540. aastatel temast ka teisi tema teenreid, nagu Meinecke von Schierstedti, Paul von Spandeni ja Christoph Sutrtzi. Võimalik, et hilisematel aastatel kaldus Krüdener taas katoliikluse poole, sest 1552. aastal koostas Krüdener testamendi, kus kavatses pärandada suure osa oma varast Riia lähedal asuvale kloostrile. 1556. aastal, koadjuutorivaenuse alguses, oli Krüdener üks peapiiskopkonna ametnikest, kes ordu ja teiste Liivimaa seisustega tülli läinud Wilhelmist lahti ütles. Pärast seda kaob tema nimi ajalooürikutest, tõenäoliselt suri ta varsti pärast seda.
Aleksander Tani

Aleksander Tani (11. aprill 1872 Peterburi – 15. juuni 1942) oli Jõgeva alevivanem 1934. aastal. Teda karistati Sisekaitseülema otsusega 30-päevase vangistuse või 100-kroonise rahatrahviga, tagandades ta ühtlasi alevivanema kohalt, kuna ta oli 15. märtsil 1934 Rakke alevikus tarvitanud Riigivanema ja riigivõimu esindajate kohta lugupidamatust avaldavaid ütlusi ja ähvardusi. Ta oli Jõgeva Vabatahtliku Tuletõrje Ühingu esimees aastail 1934–1937 ja Eesti Mineraalvete ja Karastusjookide Töösturite Ühingu abiesimees. Maetud Siimusti kalmistule. Jõgeva alevivanem tagandati. Rahvaleht, 10. aprill 1934, nr. 82, lk. 1. Jõgeva alevivanem tagandati
Thomas Horner

Thomas Horner oli Liivi ordu ametnik 16. sajandi keskel. Horner on peamiselt tuntud ladinakeelse kroonika "Livoniae historia in compendium ex annalibus contracta" autorina, mis ilmus trükis esimest korda 1551. aastal ja oli eelviimane ordukroonika (viimane oli Johann Renneri "Liivimaa ajalugu"). Samal ajal tegutses Horner ordumeistri sekretäri ja saadikuna, ta oli 1557. aastal ka Venemaal käinud saatkonna, mis püüdis Tartu maksu tühistada ja rahu säilitada, liige.
Pisces

Pisces (ladina keeles 'kalad') on zooloogias varasemas süstemaatikas kasutusel olnud kalade klassi nimetus; astronoomias Kalade tähtkuju ladinakeelne nimetus. astroloogias sodiaagimärk Kalad.
Jaan Järve

Jaan Järve (7. oktoober 1894 Ulila vald, Tartumaa – 14. veebruar 1945 Freudenstadt, Saksamaa) oli Eesti poliitik ja vaimulik. Lõpetas Tartu Aleksandri Gümnaasiumi. Õppis Tartu Ülikooli usuteaduskonnas 1914–1918 ja 1920–1923. Vahepealsel ajal võttis osa Vabadussõjast. Õppis Berliini Ülikoolis 1922–1923. Cand. theol. 17. septembrist 1923. Ordineeriti pastoriks 25. detsembril 1923. Oli 1923–1944 Laiuse Püha Jüri koguduse õpetaja. Korraldas spontaanse meeleavalduse Pärnu Endla teatri ees 23. veebruaril 1918, mille rõdult loeti ette Eesti iseseisvuse manifest. Oli (rahvaerakondlasena) Asutava Kogu liige, I Riigikogu liige (sealhulgas 4. jaanuar 1923 – 4. märts 1923 riigikogu II abiesimees), IV Riigikogu liige (kristliku rahvaerakondlasena). 1920–1921 oli Postimehe vastutav ja tegevtoimetaja. Aastal 1944 siirdus Saksamaale, kus Stuttgardi lähedal Freudenstadti linnas hukkus pommitamisel. Konrad Veem Eesti Vaba Rahvakirik Dokumentatsioon ja leksikon EVR Stockholm 1988 "Peeter Järvelaid: Eesti Vabariigi aastapäeval ajalugu uurides ja tulevikku piiludes " Pärnu Postimees, 23. veebruar 2010 Eesti Kirik, aprill 1953 Kirik pole viinapitsi vastu. Vaba Maa, 13. august 1936, nr 182, lk 5. Kes kandideerivad veel Tartumaal. Postimees, 16. veebruar 1938, nr. 46, lk. 4. 23. veebruar 2012, Tiina Suija ja Esta Järve, Jaan Järve omariikluse hälli juures , parnupostimees.ee
Bobbysocks

Bobbysocks oli norra popansambel. Bobbysocksi liikmed olid norralanna Hanne Krogh ja Rootsis sündinud norralanna Elisabeth Andreassen. Nad võitsid 1985. aasta Eurovisiooni lauluvõistluse lauluga "La Det Swinge". Bobbysocks pälvis 1985. aastal Peer Gynti auhinna, mida annab välja Storting (Norra parlament). Ansambel läks laiali 1988. aastal, kuid Hanne ja Elisabeth esinevad endiselt koos laval. "Bobbysocks" (1984) "Waiting for the Morning" (1986) "Walkin' on Air" (1987) Selles artiklis on kasutatud ingliskeelset artiklit en:Bobbysocks seisuga 23.04.2009.
Eesti ohvitseride ülendamine 24. veebruaril 1932

Vabariigi Valitsus oma otsusega 19. veebruarist 1932 ülendas järgmised Eesti ohvitserid, arvates 24. veebruarist 1932: Kolonelid kindralmajoriteks, vanusega 24. veebruarist 1932: Rudolf Reimann Hans Kurvits Majorid kolonelleitnantideks, vanusega 24. veebruarist 1932: Herbert Freiberg Johannes Remmel Otto Janson Kaptenid majoriteks, vanusega 24. veebruarist 1932: Ernst Grasmandorf Ernst Kramm Paul Hanson August Vask Mihail Müllerstein Vilhelm Michelson August Vassil Johannes Värnik Edgar Sarnits Georg Heimsal Rudolf Krupp Jüri Mois Leitnandid kapteniteks, vanusega 24. veebruarist 1932: Jaan Kendra Aleksander Mikker Karl Raamat Aksel Sild Martin Kukemelk Jaan Mangelson Aleksander Ein Konstantin Merbach Johannes Olli Evald Pajusson Otto Raud Edmund Püss Oskar Polmann Bruno Grasmandorf Erich Müller Frits Lepp Martin Meibaum Viktor Pajo Harald Veidenbaum Erich Kõiv Bernhard Kiviväli Heino Onny August Tarš Johannes Soobik Johannes Ein Johannes-Voldemar Till Rudolf-Emil Tuul Martin Elend Adolf Kuusental Johannes Seiler Sergei Ustav Jaan Valk Theodor Kiviväli Nikolai Mednis Voldemar Salmann Nikolai Georg Alfred Johanson Martin Stern Johannes Koort Sergius Laks Oskar Pollisinsky Peeter Napritson Verner Treuhoff Edmund Rokk Aleksander Kopvillem Voldemar-Artur-Paul Andresen August Kitsapea Elmar Adof Nooremleitnandid leitnantideks: ... Leitnandid vanemleitnantideks: Johannes Nuudi Adolf Orberg Aleksander Martinson Rudolf Brükkel Georg Kull Arved Treumund Verner Käpp Voldemar-Gotfried Nieländer ... Sanitaarkapten sanitaarmajoriks: Johannes Viburg Sanitaarleitnandid sanitaarkapteniteks: Robert Tuisk Vladimir Kärk Farm. major farm. kolonelleitnandiks: Johannes Koitmets Farm. leitnant farm. kapteniks: Christian Päss Kaitseliidus: Leitnandid kapteniteks: Johan Kase Joosep Lääne Otto Kallikorm Piirivalves: Kapten majoriks: Aleksander Sakkeus ... Leitnandid kapteniteks: Kurt Matson Villem Rossberg ...
Cory Doctorow

Cory Efram Doctorow (sündinud 17. juulil 1971 Torontos) on Kanada-Briti ulmekirjanik, digiõiguslane, blogija, õppejõud ja ajakirjanik. Ta toetab autoriõiguse seaduste ajakohastamist ning teeb oma teoseid kättesaadavaks Creative Commonsi litsentside all. Ta on ühendriikide digiõiguste eestkosteühingu Electronic Frontier Foundation poliitikanõunik, MIT meediauuringute labori teadur, arvutiteaduse külalisprofessor ühendkuningriigi Open Universitys ja peab vanamoodsat lingiblogi aadressil Pluralistic.net. Doctorow oli 2024. aasta Prima Vista kirjandusfestivali üks peaesinejatest, pidades Tartus avalikud ettekanded Interneti ja netiplatvormide allakäigust (enshittification) ning arvutusvahendite enda kätte haaramisest. Ta huvialaks autorina on Internet ja metaversumi seadused ning ta nii fiktsionaalsed kui esseistlikud teosed räägivad kaasaja valupunktidest paralleelselt teaduse, teadusulme ja vandenõuteooriate vaatenurgast, käsitletavad teemad ulatuvad popkultuurist, päikesepungist ja kliimakriisist kuni monopolide ja finantskuritegudeni. Tema 2023. aasta mitte-ilukirjanduslik teos "The Internet Con: How to Seize the Means of Computation" õpetab digikodanikena tehnoloogiahiidude kuritarvitustele vastu astuma. Pluralistic: Daily links from Cory Doctorow (jälitamis- ja reklaamivaba Netscape Navigatori jaoks optimeeritud vanakooli lingiblogi) Cory Doctorow's Literary Works (teosed, sh paljud neist vabalt allalaaditavad) Cory Doctorow, intervjuu: Juhan Raud, "Võimusuhted on tehnoloogia puhul kõige olulisem asi", Sirp, 03.05.2024 "Cory Doctorow (Kanada)". Prima Vista. Vaadatud 4. mail 2024. "About Cory Doctorow | Cory Doctorow's craphound.com". craphound.com. Vaadatud 4. mail 2024. "Cory Doctorow arvutusvahendite enda kätte haaramisest". infoaed.ee. Vaadatud 4. mail 2024. "Cory Doctorow". Electronic Frontier Foundation (inglise). 7. oktoober 2011. Vaadatud 4. mail 2024. Doctorow, Cory. "Võimusuhted on tehnoloogia puhul kõige olulisem asi". Sirp. Vaadatud 4. mail 2024. Põder, Märt (1. mai 2024). "Kas Internet "persereerub"?". Netikogukond / ISOC-EE. Vaadatud 4. mail 2024.